ตลาดหุ้นเอเชียเพิ่มขึ้นเช้านี้ ขานรับน้ำมันดีดตัว-ECB ส่งสัญญาณผ่อนคลายการเงิน
ตลาดหุ้นเอเชียเพิ่มขึ้นเช้านี้ ขานรับน้ำมันดีดตัว, ECB ส่งสัญญาณผ่อนคลายการเงิน
25 ม.ค. 2559

ผู้สื่อข่าวรายงานว่า ตลาดหุ้นเอเชียปรับตัวเพิ่มขึ้นในช่วงเช้าวันนี้ ตามทิศทางของตลาดหุ้นทั่วโลก โดยได้รับแรงหนุนจากราคาน้ำมันที่ฟื้นตัว รวมถึงถ้อยแถลงของนายมาริโอ ดรากี ประธานธนาคารกลางยุโรป (ECB) ที่ส่งสัญญาผ่อนคลายนโยบายรอบใหม่
โดยดัชนี MSCI Asia Pacific เพิ่มขึ้น 0.5% แตะ 119.07 จุด เมื่อเวลาประมาณ 9.00 น.ตามเวลาโตเกียว
ขณะที่ดัชนี NIKKEI 225 ตลาดหุ้นญี่ปุ่นเปิดวันนี้ที่ 17,145.81 จุด เพิ่มขึ้น 187.28 จุด, ดัชนี SSE Composite ตลาดหุ้นจีนเปิดวันนี้ที่ 2,934.08 จุด เพิ่มขึ้น 17.52 จุด, ดัชนี HSI ตลาดหุ้นฮ่องกงเปิดวันนี้ที่ 19,341.41 จุด เพิ่มขึ้น 260.90 จุด, ดัชนี TAIEX ตลาดหุ้นไต้หวันเปิดวันนี้ที่ 7,813.73 จุด เพิ่มขึ้น 57.55 จุด, ดัชนี KOSPI ตลาดหุ้นเกาหลีใต้เปิดวันนี้ที่ 1,890.15 จุด เพิ่มขึ้น 10.72 จุด, ดัชนี FTSE STI ตลาดหุ้นสิงคโปร์เปิดวันนี้ที่ 2,601.84 จุด เพิ่มขึ้น 24.75 จุด ด้านตลาดหุ้นมาเลเซียปิดทำการวันนี้ เนื่องในวันหยุดชดเชยเทศกาลไทปูซัม